Autoverolain muutos ensi vuoden alussa lisää rajusti luksus- ja superautojen määrää Suomessa.

Ensi vuoden alussa voimaan tuleva leasingautojen uusi verotuskohtelu lisää luksusautojen määrää Suomessa rajusti.

Jatkossa autoveroa maksetaan vain siitä ajasta, jonka auto on käytössä Suomessa.

Esimerkiksi yli puoli miljoonaa maksavan Ferrarin autoveron määrä kolmen vuoden aikana jää kolmannekseen täydestä autoverosta.

Veronkevennys tuo Suomen teille lisää luksusautoja ja superautoja. ALL OVER PRESS

Autoverolain muutos koskee vuokra- ja leasingautojen verotusta. Luksusautoja myyvän Auto Outletin mukaan tavallisiin keskihintaisiin autoihin lakimuutoksella ei käytännössä ole vaikutusta, mutta luksusautojen hankintahinta leasingin yhteydessä laskee lähes keskieurooppalaiselle tasolle.

Autoverolaki muuttuu niin, että autoveroa ei tarvitse maksaa kokonaan kerralla, vaan se määräytyy vuokra- tai leasingsopimuksen keston mukaan. Esimerkiksi 36 kuukauden leasing-sopimuksella autoveroa maksetaan vain kolmannes nykyisestä tasosta.

Luksus- ja superautoja maahantuovan Luxury Collection by Auto-Outletin johtaja Miika Toivonen uskoo, että ensi vuoden alussa voimaan tuleva autoverolain muutos lisää kalliiden luksusautojen myyntiä Suomessa.

- Olen varma että lisää. Olemme tilanneet ensi vuodeksi 12 Ferraria, kun tänä viime vuonna Suomessa myytiin vain yksi tai kaksi Ferraria ja tänä vuonna viisi.

Ferrari 488: veronkevennys yli 100 000 euroa, mutta toki vain kun auto vuokrataan. PENTTI J. RÖNKKÖ

- Autoja on tilattu meiltä jo nyt ensi vuodelle tämän lakimuutoksen ansiosta.

Käytännössä lakimuutos tarkoittaa sitä, että esimerkiksi avomallisen Ferrari 488:n hinnasta (noin 550 000 varusteltuna, perushinta 441 000 euroa) lähtee pois noin 135 000 euroa, kun auto vuokrataan käyttöön kolmen vuoden leasingsopimuksella.

Kaikkien ökymaastureiden äiti Bentley Bentayga: veroa leikkaantuu leasingin ansiosta kolmen vuoden käytön aikana yli 135 000 euroa. PENTTI J. RÖNKKÖ

Sama pätee kaikkien luksusökymaasturien äitiin, Bentley Bentaygaan, joka maksaa tällä hetkellä 550 000 euroa veroineen (runsailla lisävarusteilla, perushinta 402 00 euroa). Nyt veroista leikkaantuu myös tuo 135 000 euroa ja auton leasinghinta lasketaan noin 415 000 eurosta kolmelle vuodelle.

Toivonen muistuttaa, että Tanskassa vastaava lakimuutos tehtiin EU:n vaatimuksesta jo vuonna 2010 ja nykyään Tanskassa, Suomen kokoisilla markkinoilla, myydään vuodessa 40 Ferraria.

- Jatkossa superautoja ei enää osteta rahalla, vaan käytännössä kaikki hankkivat superautonsa leasingillä, Toivonen vakuuttaa.Mitä autoille sitten tapahtuu leasingajan jälkeen. Entäpä jos joku haluaa pitää auton?

Ja jos autoa ei halua luovuttaa vielä kolmen vuoden kuluttua, niin siitä voi aina tehdä jatkosopimuksen.

Toivonen muistuttaa, että silloin puhutaankin jo käytetyn auton leasingistä ja verotus on kevyempi kuin uuden auton leasingissä.- Tai sitten asiakas voi ostaa sen itselle, ulkomaille viennin jälkeen tai luovuttaa auton jäännösarvolla autoliikkeelle. Niin ja pitää muistaa, että leasingin voi ottaa myös yksityisenä ihmisenä.Toivonen kertoo, että Luxury Collection valitti EU-tuomioistuimeen jo kolme vuotta sitten syrjivästä vuokra-autojen verotuksesta tunnetun autojuristi Petteri Snellin kanssa. Lopputulos oli se, että EU:n vaati Suomea muuttamaan autoverotustaan vuokra- ja leasing ajoneuvojen osalta. Eduskunta hyväksyi uuden lain kesäkuussa 2016. Valtiovarainministeriö ja Tulli ovat siitä asti valmistelleet tulevaa lakimuutosta.

Juttua päivitetty 10.11.2016 lisätty kuvia. Lisätty: ei vaikuta tavallisiin autoihin ja lisätty tuomioistuinpäätös jutun loppuun. Lisätty ao. autojen hinnat myös perusvarusteltuina.

Katso Ferrari-malliston uudet autot

Katso myytävät Ferrari vaihtoautot

Iltalehti ja Autotalli.com kuuluvat samaan Alma Media -konserniin.